Είχαμε την τύχη να συνδυάσουμε τη διαμονή μας στο όμορφο νησί της Νισύρου με το μικρό διαμέρισμα της Καλλιόπης. Από την πρώτη στιγμή ενδιαφέρθηκε να επικοινωνήσει μαζί μας για να συνεννοηθούμε για τη διαμονή μας, αλλά και να μας δώσει tips για το νησί.
Το διαμέρισμα είναι πεντακάθαρο, τακτοποιημένο και όμορφα διακοσμημένο, με έναν υπέροχο κήπο, ιδανικό για να παίρνεις το πρωινό σου καθώς και τον απογευματινό σου καφέ. Το σπίτι διαθέτει και χώρο για στάθμευση αυτοκινήτου.
Η τοποθεσία είναι ιδανική, πάρα πολύ κοντά στο λιμάνι/χώρα, ενώ ο δρόμος μπροστά από το σπίτι είναι πολύ ήσυχος.
Η Καλλιόπη μας υποδέχθηκε με χειροποίητη μαρμελάδα και γλυκό του κουταλιού (ενώ βέβαια το σπίτι διέθετε και τα βασικά για ένα μικρό πρωινό) καθώς και με οδηγίες για τα αξιοθέατα του νησιού. Ήταν άλλωστε πάντα διαθέσιμη στο τηλέφωνο για οτιδήποτε μπορεί να χρειαζόμασταν!